OpenLLM-France/wikimedia huggingface dataset:
# Druida

Druida zelta mitologiako apaiz edo erlijio-gizontzat aurkeztu izan dute, baina haren rolak ezaugarri gehiago zituen. Druidek gizarte maila independentea osatzen zuten, maila intelektuala. Hala ere, eginkizun erlijiosoekin batera beste batzuk zituzten, adibidez bardo, sendagile, astronomo, filosofo eta azti ere baziren.
Hala eta guztiz, druiden hiru eginkizun ezberdindu daitezke, nahiz eta banaketa hau ez izan beti oso zehatza eta zenbait autore oso eszeptiko agertu (T. D. Kendrick):
* "Druidak", gudaren artea irakasten zuten eta ahalmen magikoak zituzten.
* "Baird"-ak edo bardoak, ahozko ohituren arduradunak ziren
* "Filidh"-ak edo etorkizuna aurresaten zuten igarleak.
Druida Zeltiarren (zeltiar kulturen bukaera arte, Erdi Aroaren hasierarekin bat eman zen) eta gaur egungo druiden arteko ezberdintasuna aipatu beharra dago. Lehenengoak testigantza idatzirik gabe desagertu ziren. Azkenak, Aro Modernoaren kontzeptuen arabera Gales eta Irlandan garatu ziren eta ohiturak gaur egungo ideia, nazionalismoa eta erromantizismoarekin batzen dituzte.

## Etimologia

"Druida" hitzaren jatorria oso eztabaidatua dago. O'Hogain doktorearen ustez, hitza "jakindurian aberatsa" zeltiar hitzetik omen dator, beste batzuek ordea drus-etik eratorria dela onartzen dute, "haritz" zuhaitzaren zeltiar hitza. Amaitzeko beste teoria batek dru (kontuduna, sakonki) eta uid (jakintza) hitzak elkarren artean erlazionatzen ditu.

## Ikus, gainera

* Bardo
* Irlandar mitologia
* Zeltiar mitologia
* Gaelera
* Nazio zeltak
* Hizkuntza zeltak
* Zelta
* Irlandako historia

## Kanpo estekak

* Datuak: Q131081
* Multimedia: Druid / Q131081
# Druimindarroch

Druimindarroch, Eskoziako gaeleraz: Druim nan Darach, Eskoziako Highland eskualdean dagoen etxalde bat da, Lochaber barrutian. Loch nan Uamh aintziraren iparraldeko ertzean dago.

## Kanpo estekak

* Datuak: Q4769618
* Multimedia: Druimindarroch / Q4769618
# En Avant de Guingamp

En Avant de Guingamp (izen osoa En Avant de Guingamp Cotes d'Armor) Bretainiako futbol taldea da, Guingamp hirikoa. Guingampek 7.661 biztanle ditu (2007). Frantziako bi kopa eskuratu ditu.

## Historia

1912an sortu bazen ere 1984ean bihurtu zen talde profesionala eta 1995an iritsi zen lehen mailara. Ordutik zortzi denboralditan izan da Frantziako maila gorenean. 1996an, Europako txapelketako lehen denboraldian Intertoto Kopa irabazi zuen.
Frantzian lortu dituen tituluak kopa txapelketan izan dira, lehenengoa 2009an, bigarren mailako taldea zela, eta bigarrena 2014ean.

## Palmaresa
### Frantzian: 2

* Ligue 1 (0): zazpigarrena 2003an.
* Frantziako Kopa (2): 2009, 2014.
* Trophée des champions (Superkopa) (0): finalista 2009an.

### Europan: 1

* UEFA Intertoto Kopa (1): 1996.

## Emakumezkoen taldea

Saint-Brieuc SC izenarekin jokatzen zuelarik irabazi zuen liga. Gaur egun En Avant de Guingamp taldearen barnean dago.
* Frantziako Liga:
** Txapelduna (1): 1989
** Bigarrena (1): 1992

## Kanpo estekak

* (Frantsesez) Webgune ofiziala
* Datuak: Q459148
* Multimedia: En avant Guingamp / Q459148
# En Comú Podem

En Comú Podem-Guanyem el Canvi, kataluniar ezkerreko koalizio politiko bat da, Podemosen alderdi kataluniarrek osatzen dutena. Besteak beste, Iniciativa per Catalunya Verds, Esquerra Unida i Alternativa, Equo eta Barcelona en Comúk osatzen dute. 2015ean sortu zen alderdia, urte horretan ospatu ziren hauteskundeetara aurkezteko, Espainiako gorteetan. Alderdiko zerrendaburua Xavier Domènech da.

## Ideologia

Koalizioa, Podemos osatzen dituzten alderdi guztien antzera, ideologia eta pentsamendu ezkertiarrekoa da. Bestalde, katalanismoan ere sinisten du eta burujabetzaren alde dagoen alderdi bat da. Esan beharra dago, Kataluniako krisialdi politikoan, hainbat aldiz agertu dela independentziaren kontra Kataluniako parlamentuan, Catalunya Sí que es Pot alderdia, En Comú Podemekin batera, Podemos osatzen duen beste alderdi bat.

## 2015ean izandako emaitzak

2015ean alderdi hau Espainiako gorte nagusietarako hauteskundeetara aurkeztu zen eta 350 diputatutik, 12 lortu zituen. Bestalde, Senatuan, 3 ordezkari ditu, 265etik. 927.940 boto lortu zituen guztira, gehienak Bartzelonako probintzian, guztizko botoen %26 inguru.

## Ikus, gainera

* 2017ko Espainiako Krisialdi kostituzionala
* Ahal Dugu
* 2015eko hauteskundeak

## Kanpo estekak

* encomupodem.catAlderdiaren webgune ofiziala
* Datuak: Q21272208
* Multimedia: En Comú Podem / Q21272208
# Emyvale

Emyvale, historikoki Scarnageeragh edota Scarna (irlanderaz: Scairbh na gCaorach) Irlandako udalerri bat da, Monaghan konderrian dagoena. 2006ko erroldaren arabera 800 biztanle zituen.

## Kanpo estekak

* Datuak: Q955062
* Multimedia: Emyvale / Q955062
# Emőke Baráth

Emøke Baráth (Hungaria, 1985) hungariar sopranoa da.
József Hormairen zuzendaritzapean hasi zituen kantu-ikasketak. Liszt Ferenc Unibertsitatean Musika irakaslea (2007-2012) Júlia Pászthy izan zuen, eta 2011-2012 ikasturtean Florentziako Luigi Cherubini Kontserbatorioan graduatu zen, non Leonardo de Lisiren ikaslea izan zen. Barbara Bonney, Kiri Te Kanawa, Éva Marton, Klára Kolonits, Nancy Argenta, Masaaki Suzuki, Alfred Brendel, Ferenc Rados, Sass Sass, Deborah York, Nicholas Clapton eta Andrea Meláth irakasleekin ikasi zuen.
Bere karreraren hasieran, Baráth bere herrialdeko eta nazioarteko goraipamenezko aipamen asko lortu zituen. Kantu lehiaketetan parte hartu eta arrakasta lortu zuen, besteak beste, hirugarren postua lortu zuen Karlovy Varyko Antonín Dvořák International Sing Competition delakoan. 2011n, lehen saria irabazi zuen Innsbruckeko Baroque Operako Nazioarteko Lehiaketan, baita Verbier jaialdiko Sari Nagusia ere. Gainera, 2011n, Baráth-en lanak Hungariako Prima Saria eraman zuen.
"Baráth" Cavalli operako rolak antzeztegatik egin zen bere lurraldetik kanpo ezagun, Elena operagatik, Leonardo García Alarcónekin batera, eta Hipermestra William Christieren Glyndebourne Jaialdian, 2017ko maiatzean, Erato diskoetxearekin grabazio kontratu esklusibo bat sinatu zuen.
# En Crudo

En Crudo Motorsex musika taldearen 1. diskoa da, 2004. urtean taldeak berak argitaratutakoa.
Zuzeneko disko honek 12 kantu ditu, eta denak copyleft linzentziapean argitaratu ziren. Letrak taldearenak eta Oscar Beorleguirenak dira. Ekoizperna Motorsex eta Carlos Creatorren eskutik egin zen.
Taldeak berak argitaratu CD-R formatuan, baina argitalpen oso mugatua izan zen. Bestalde abesti guztiak eta diskoaren grafismoa taldearen web gunetik jaitsi daiteke.

## Taldekideak

* Joakin (gitarra).
* Niko (baxua eta koruak).
* Bernar (bateria).
* Koldo (ahotsa).

## Kantuen zerrenda

* Motorsex
* La veo
* TV Star
* Arenal
* Estrellita
* Soy un guay
* Perdido en Bilbao
* Muertos
* Reptil
* Sr Doctor
* Terror
* Animal

## Kanpo estekak

* (Gaztelaniaz) Taldearen web gune ofiziala
* iSOUND gunea
* MySpace gunea
* elHood gunea
* Datuak: Q12256816
# Emília de Oliveira

Emília de Oliveira (Lisboa, 1874ko azaroaren 25a – ibidem, 1968ko uztailaren 20a) portugaldar aktorea izan zen.

## Bizitza

Lisboako São Jorge de Arroios auzoan jaio zen 1874ko azaroaren 25ean.
1899ko abenduaren 8an debuta egin zuen antzerkian, Teatro do Príncipe Realen, A Dama de Ouros komedian.
1901ean Eduardo Vitorinoren taldean sartu zen eta Brasilera joan zen. Georgina Pinto emakume aktore nagusia hil zenean, Oliveirak ordezkatu zuen, besteak beste, antzezlan hauetan: A Lagartixa, A Severa, Mancha Que Limpa, Robe Rouge, À Estrangeira eta Lição Cruel. Portugalera itzuli zenean, Taveira taldean sartu zen, eta ondoren Rosas & Brazão taldean.
Zineman 1921ean egin zuen debuta Velha Gaiteira film mutuan.
Ez zen inoiz ezkondu eta ez zuen seme-alabarik izan. 1968ko uztailaren 20an hil zen Lisboako Bairro Alto auzoan, 93 urte zituela. Prazeres hilerrian lurperatu zuten.

## Filmografia

| Urtea | Izenburua | Pertsonaia |
| 1921 | Velha Gaiteira | |
| 1923 | Cláudia | Maria andrea |
| 1923 | Lucros... Ilícitos | |
| 1923 | Os Olhos da Alma | Catarina de Sousa |
| 1923 | O Fado | |
| 1924 | Tragédia de Amor | Raulen ama |
| 1930 | Lisboa, Crónica Anedótica | |
| 1935 | As Pupilas do Senhor Reitor | Teresa andrea |
| 1937 | A Revolução de Maio | Júlia |
| 1937 | Maria Papoila | Efigénia andrea |
| 1938 | A Rosa do Adro | Zé kapitainaren emaztea |
| 1938 | Os Fidalgos da Casa Mourisca | Izeba Ana do Verdo |
| 1940 | Feitiço do Império | Emília Morais |
| 1940 | Pão Nosso... | |
| 1941 | O Pai Tirano | Emília andrea |
| 1943 | Amor de Perdição | Monchiqueko abadesa |
| 1944 | O Violino de João | Joskina |
| 1944 | A Menina da Rádio | Efigénia andrea |
| 1945 | A Vizinha do Lado | Gertrudes andrea |

## Erreferentziak

* ↑ (Portugesez) Sousa Bastos, António de. (1908). Diccionario do theatro portuguez. Lisboa: Imprensa Libanio da Silva, 280-281 or. (Noiz kontsultatua: 2023-12-26).
* ↑ (Portugesez) «Livro de registo de baptismos da Paróquia de São Jorge de Arroios (1874 a 1879)» Arquivo Nacional da Torre do Tombo (Noiz kontsultatua: 2023-12-26).
* 1 2 (Portugesez) «Recordamos hoje a Actriz Emília de Oliveira» Ruas com história 2018-11-25 (Noiz kontsultatua: 2023-12-26).
* 1 2 (Ingelesez) «Emilia D'Oliveira» IMDb (Noiz kontsultatua: 2023-12-26).
* ↑ (Portugesez) «Livro de registo de óbitos da 6.ª Conservatória do Registo Civil de Lisboa (29-03-1968 a 26-07-1968)» Arquivo Nacional da Torre do Tombo: 291. (Noiz kontsultatua: 2023-12-26).

## Kanpo estekak

* Datuak: Q106095754
* Multimedia: Emília de Oliveira / Q106095754
# Datia barrutia

Datia barrutia Indiako barruti bat da, Gwalior dibisioan, Madhya Pradesh estatuan. 786.754 biztanle ditu 2.691 kilometro koadrotan.

## Mugakideak

Honako barrutiekin egiten du muga:
Gwalior barrutia Jhansi barrutia

## Ikus, gainera

* Madhya Pradesh

## Kanpo estekak

* Datuak: Q2206266
* Multimedia: Datia district / Q2206266
# Datil ildodun

Datil ildoduna (Solen marginatus) molusku kuskubiko bat da, Solenidae familiakoa. Mendebaldeko Europan eta Mediterraneon jatorria duen datil hau jateko ona da.

## Erreferentziak

* ↑ GRID

## Kanpo estekak

* Datuak: Q685667
* Multimedia: Solen marginatus / Q685667
* Espezieak: Solen marginatus
# Datem del Marañón probintzia

Datem del Marañón probintzia Peru ipar-ekialdeko Loreto departamendua osatzen duten zortzi probintzietako bat da. Iparraldetik Ekuadorrekin egiten du muga, ekialdetik Loreto eta Alto Amazonas probintziekin, hegoaldetik San Martin departamentuarekin eta mendebaldetik Amazonas departamentuarekin.
Eliza katolikoaren ikuspuntu hierarkikotik, Yurimaguaseko bikariotza apostolikoaren parte da.

## Populazioa

Estatistika eta Informatikako Institutu Nazionalaren (INEI) arabera, Datem del Marañon probintziak 48.482 biztanle ditu, 2017ko azken errolda ofizialaren arabera, eta, aurreikuspenen arabera, 64.177 biztanle 2023rako.

## Erreferentziak

* ↑ Conferencia Episcopal Peruana, Jurisdicciones eclesiáticas-
* ↑ Censo Nacional INEI 2017: XII de Población, VII de Vivienda y III de Comunidades Indígenas. .
* ↑ «.: REUNIS :. Repositorio Único Nacional de Información en Salud - Ministerio de Salud» www.minsa.gob.pe.

## Kanpo loturak

* Datuak: Q2017690
* Multimedia: Datem del Marañón Province / Q2017690
# Datibo

Datiboa kasu bat da, perpausaren objektu zeharkakoa adierazten duena, hots, nori eman zaion zerbait, nori hurbildu zaion norbait (edo zerbait).

## Euskaraz

Euskaraz, datiboa NORI kasua da
* Mugagabean: -i edo -ri (Hiru etxeri teilatua konpondu diote / diete; Zein gizoni ahaztu zaio / zaie?).
* Singularrean: -ari (Gure etxeari teilatua konpondu diote).
* Pluralean: -ei (Hiru etxeei teilatua konpondu diete).
* Plural hurbilean: -oi (Hiru etxeoi teilatua konpondu diete).

## Indoeuropar hizkuntzetan

Indoeuropar hizkuntzetan, datiboak objektu zeharkakoa adierazten du.
* Adibidez, latinez: Caesar donat panem tibi - Zesarrek zuri ogia ematen dizu.
* Adibidez, gaztelaniaz: Yo te he subido la bolsa - Nik zuri poltsa igo dizut.
Frantsesez, jabegoaren berri eman dezake: C'est à moi de jouer (Nire txanda da = Jolastea niri dagokit), baina C'est à moi (Nirea da = [Gauza hori] Niri da)

### Helburua

Hizkuntza klasikoetan, datiboak helburuaren objektua ere adierazten du.
* Adibidez, greziera klasikoaz: τῷ βασιλεῖ μάχομαι - Nik erregeari borrokatu diot.
* Adibidez, latinez: libertate clamare - Askatasunagatik garrasi egin.

## Ikus gainera

* Nominatibo
* Genitibo
* Absolutibo
* Ergatibo

## Kanpo estekak

* Datuak: Q145599
# Datil (moluskua)

    Artikulu hau itsaskiari buruzkoa da; fruitua gaitzat duena beste hau da: «Datil»
Datilak (Solenidae) ur gaziko molusku kuskubiko familia bat dira.

## Ezaugarriak

Datilen oskolak luzekarak, simetrikoak eta leunak dira, bien artean luzera osoan josiak. Maskorraren mutur batean buru atrofiatua dago eta bestean aizkora itxurako oina.
Habitat hondartsu eta lohitsutan bizi dira. Mehatxuren baten sumatuz gero, laster-laster lurperatzeko ahalmena dute.

## Generoak eta espezieak

Solenidae familia bi generotan banatzen da:
* Solen Linnaeus, 1758
* Solena Mörch, 1853
Batzuetan, Pharidae familiako eta Ensis generoko espezie batzuek datil ere dute izen arrunta. Hauek dira Euskal Herrian ezagunen diren espezieak, sukaldaritzan duten balioagatik:
* Datil handi (Ensis siliqua)
* Datil ildodun (Solen marginatus)
* Datil oker (Ensis ensis)

## Erreferentziak

* ↑ World Register of Marine Species
* Datuak: Q910699
* Multimedia: Solenidae / Q910699
* Espezieak: Solenidae
# Diplura

Diplura Hexapodaren barruan dagoen lau talde handietako bat da, intsektu, Collembola eta Proturarekin batera. 800 espezie inguru deskribatu dira. Izenak dioen bezala bi isats dituzte eta lurzoruaren parte garrantzitsua dira.
Dipluroek gorputza eraztunez eratua dute eta antenak edo adarrak dituzte. Tisanuroen antzekoak dira, baina hauek ez dute ozelorik ez begi konplexurik, eta aho atalen egitura berezia dute. Txikiak dira (cm batetik beherakoak). Lurrean bizi dira, harrien azpian eta goroldioa dagoen lekuetan, eta gehienak detritujaleak dira. Hiru familia hartzen ditu ordena honek: proiapigidoak, kanpodeidoak eta iapigidoak. Lurralde epeletan bizi dira.

## Familiak

Ordenak honako familia ditu bere barnean: | subdivision =
* Campodeidae
* Procampodeidae
* Projapygidae
* Anajapygidae
* Japygidae
* Heterojapygidae
* Dinjapygidae
* Evalljapygidae
* Parajapygidae
* Octostigmatidae

## Erreferentziak

* ↑ Lur entziklopedietatik hartua.
* ↑ (Ingelesez) Maddison, David R.. (2005-1-1). Diplura. Tree of Life Project.

## Kanpo estekak

* Datuak: Q221563
* Multimedia: Diplura / Q221563
* Espezieak: Diplura (Hexapoda)
# Dipnoi

Dipnoi gorputz luzea, ertz biribileko ezkatak, burua ia hezurtu gabea eta arnas aparatua zakatzez eta birikaz osatua duten arrain hezurdunen azpiklaseko animaliez esaten da. Lehorraldietan, birikak erabiltzen dituzte arnasa hartzeko. Hezurduraren parterik handiena kartilagoa dute. Tropikoetako ur gezetan bizi dira. Espezie gehiago dira fosil direnak bizirik aurkitu daitezkeenak baino. Gaur egun bizirik dauden dipnooen artean bi ordena bereizten dira: Ceratodontiformes, birika-zaku bakarra dutenak, eta Lepidosireniformes, birika bi zakutan banatua dutenak. Sei espezie bizirik daude, hiru generotan banatuak (Protopterus, Lepidosiren eta Neoceratodus).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q168422
* Multimedia: Dipnoi / Q168422
* Espezieak: Dipnoi
# Eduardo Gómez Manzano

Eduardo Gómez Manzano (Madril, 1951ko uztailaren 27a - ib., 2019ko uztailaren 28a) espainiar telebista, zinema eta antzerkiko komedia aktore bat izan zen. Espainia mailan ezaguna zen, baita Hego Euskal Herrian ere, nagusiki Aquí no hay quien viva, La que se avecina eta Gym Tony umorezko telesailetan antzezteagatik.

## Biografia

1990eko hamarkadaren hasieran ekin zion bere aktore ibilbideari, aurrez lanbide ugaritan ibilia izan baitzen, tartean tabernako zerbitzari, etxez-etxeko entziklopedia saltzaile, merkatal-gunetako saltzaile eta igeltsero.
Gehienetan fisiko meharra eta izaera beretsuko pertsonaia antzeztu ohi zuen, lotsagabea, patxadatsua, bizitzari buruzko esaera filosofiko eta sakonak esatearen zalea, baina baita burutapen eroskoak eta bere interesako helburuak lortzeko ia gehienetan porrot egiten zuten plan bihurriak antolatu eta burutzen zituena ere.

## Filmografia
### Zinema

* Makoki: Un Amor de Muerte, Esteban Díaz (2018).
* Anacleto: Agente secreto, Javier Ruiz Caldera (2015).
* El Señor Manolo, Fernando Osuna (2014).
* No lo llames amor, llámalo X, Oriol Capel (2011).
* Entrelobos, Gerardo Olivares (2010).
* Spanish Movie, Javier Ruiz Caldera (2009).
* Crimen ferpecto, Álex de la Iglesia (2005).
* Torrente 3: El protector, Santiago Segura (2005).
* Ninette, de José Luis Garci (2005).
* Kibris: La ley del equilibrio, Germán Monzó (2005).
* Tiovivo c. 1950, José Luis Garci (2004).
* Isi/Disi. Amor a lo bestia, Chema de la Peña (2004).
* La gran aventura de Mortadelo y Filemón, Javier Fesser (2003).
* El oro de Moscú, Jesús Bonilla (2003).
* 800 balas, Álex de la Iglesia (2002).
* Expediente WC, Arturo Ruiz (2002).
* La comunidad, Álex de la Iglesia (2000).
* La lengua de las mariposas, José Luis Cuerda (1999).
* Muertos de risa, Álex de la Iglesia (1999).
* El milagro de P. Tinto, Javier Fesser (1998).

### Telebista
#### Pertsonaia nagusiak

* Gym Tony LC (2017), Juan "Juanito" Sánchez
* Gym Tony (2015-2016), Juan "Juanito" Sánchez
* La que se avecina (2007-2013) (80 atal), Máximo "Maxi" Angulo
* Aquí no hay quien viva (2003-2006) (83 atal), Mariano Delgado
* Chiringuito de Pepe (2017) Eguberrietako Saio Berezia, Matías "El Palmitas"

#### Noizbehinkako pertsonaiak

* Escenas de matrimonio (2008)
* Los Serrano (2003)
* ¡Ala... Dina! (2000)
* Periodistas (1999)
* Ellas son así (1999)
* ¡Ay, Señor, Señor! (1994)
* Farmacia de guardia (1991-1995)
* Médico de familia (1995-1999)
* La casa de los líos (1996-2000)
* El Súper (1996-1999)
* Manos a la obra (1998-2001)
* Tío Willy (1998-1999)
* Una de dos (2008)
* Abierto 24 horas (2000-2001)
* La ley y la vida (2000)

#### Telebista saioak

* El pueblo más divertido (2014) (epaimahakide),TVE.
* Tú sí que vales (2012-2013) (herri epaimahaikide), Telecinco.
* Trabajo temporal (2018) (lehiakide), TVE.

### Antzerkia

* Maravilla, diez y pico
* El niño judío - Zarzuela.

## Kanpo loturak

* IMDBko fitxa irakurgai (Ingelesez)
* Datuak: Q1249630
* Multimedia: Eduardo Gómez / Q1249630
# Eduardo Gurbindo

Eduardo Gurbindo Martínez, (Iruñea, 1987ko azaroaren 8a) eskubaloi jokalaria da. Eskuin lateral moduan jokatzen du ASOBAL Ligako CB Valladolid taldean. 1,94 neurtzen du eta 88 kg-ko pisua du.
Espainiako Eskubaloi Selekzioarekin internazionala izan da, eta 2012. urtean 2012ko Udako Olinpiar Jokoak jokatzera deitu zuten. 2020ko Udako Olinpiar Jokoetan, Tokio 2020an (Tokio), berriro, esku hartu, eta brontzezko domina eskuratu zuen eskubaloian, Espainia ordezkatuz; Frantziako taldearen (urrezko domina) eta Danimarkako taldearen (zilarrezko domina) atzetik sailkatu zen Espainia.
Tokion, honako hauek osatzen zuten Espainiako taldea: Julen Aguinagalde, Rodrigo Corrales, Alex Dujshebaev, Raúl Entrerríos, Ángel Fernández Pérez, Adrià Figueras, Antonio García Robledo, Aleix Gómez, Gedeón Guardiola, Eduardo Gurbindo, Jorge Maqueda, Viran Morros, Gonzalo Pérez de Vargas, Miguel Sánchez-Migallón,Daniel Sarmiento Melián eta Ferran Solék.

## Taldeak

* Portland San Antonio (2003-2007)
* Club Balonmano Torrevieja (2007-2009)
* BM Valladolid (2009-egun)

## Palmaresa

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Eskubaloia, gizonezkoa. |
* ASOBAL Liga: 1
* ASOBAL Superkopa: 1
* 2011ko Gizonezkoen Munduko Eskubaloi txapelketa: brontzezko domina

## Ibilbidea

Eduardo Gurbindo Martinez :
| Denb. | Klub | Gol | Jaur. | % | 7m | 6m | 9m |
| 2003-08 | Portland San Antonio | | | | | | |
| 2008-09 | Club Balonmano Torrevieja | 145 | 242 | 59.9 | 0 | 75 | 42 |
| 2009-10 | BM Valladolid | 71 | 119 | 59.6 | 0 | 53 | 16 |
| 2010-11 | BM Valladolid | 78 | 131 | 59.5 | 0 | 44 | 24 |

## Erreferentziak

* ↑ «Eduardo Gurbindo Martínez» olympedia.org (Ingelesez)
* ↑ "Eduardo Gurbindo Martínez" olympics.com (Gaztelaniaz)

## Kanpo estekak

* Datuak: Q1290996
* Multimedia: Eduardo Gurbindo / Q1290996
# Eduardo Guzmán

Eduardo Guzmán Espinosa (Villada, Palentzia, 1908ko ekainaren 19a - Madril, 1991ko uztailaren 25a) espainiar kazetari eta idazlea izan zen.
Bere kabuz ikasi ondoren, kazetaritzarako bidea hartu zuen. Giro anarkistetan ibili zen, eta CNTko (Lanaren Konfederazio Nazionala) kide egin zelarik, bertako intelektual nagusietako bat bihurtu zen, Diego Abad de Santillán, Federico Urales eta Federica Montsenyrekin batera, besteak beste. Revista Blanca aldizkariko lankide izan zen, eta II. Errepublikaren garaian (1931-1936) berak zuzentzen zuen Tierra y Libertad aldizkarian ere idatzi zituen askatasunari eta jabegoari buruzko zenbait artikulu, ospe handia lortu zutenak. Askotan Edward Goodman goitizenarekin sinatzen zituen lan horiek. Gerra Zibilean Errepublikaren alde borrokatu zen, eta gerra ostean, frankistek kartzelatu egin zuten. Tierra y Libertad eta Castilla Libre aldizkariak itxi egin zituztenez, atzerriko argitalpenetan lankidetzak eginez hasi zen berriro idazten. Erbestean zeuden talde anarkistekin harremanak izan zituen arren, ez zuen mugimendu hartan zuzenean parte hartu. Urte haietan José Martínez anarkistak Parisen zuzentzen zuen Ruedo Ibérico aldizkarian idatzi izan zuen, eta frankismoaren azken urteetan, erregimenaren aurkako Triunfo aldizkarian. Horrez gainera, zenbait liburu argitaratu zituen: Historia de la República (1970, Errepublikaren historia), hainbat lan teoriko eta kontakizunak; horien artean nagusia Hildegart (1934) eleberria da, errepublika-garaiko gertaera batean oinarritua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8772431
# Eduardo Hernández Asiain

Eduardo Hernández Asiain (Habana, Kuba, 1911ko maiatzaren 17a - Corella, Nafarroa, 2010eko maiatzaren 11a) nafar biolin-jotzailea izan zen, jatorriz kubatarra.

## Biografia

Habanan eta Madrilen egin zituen Biolin ikasketak, eta hemeretzi urte zituela Sarasate Saria irabazi zuen. Donostiako Udal Musika Kontserbatorioko katedra irabazi zuen 1942. urtean, eta Londresen jarraitu zituen Biolin ikasketak. Espainiako Orkestra Nazionaleko biolinista eta Espainiako Irrati-Telebistako Kuarteto Klasikoko lehen biolinista izendatu zuten 1967. urtean.
Espainiar estatuko biolinista handienetakotzat hartua da. Errepertorio zabala du, eta bereziki txalotuak izan dira Sarasateren obren interpretazioak, konpositore horren musika jotzen bera baitzen espezialistarik goraipatuena. 1984an, esaterako, Nafarroako hainbat erakundek hala eskatuta Sarasateren hamabost obra grabatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8772308